钦定古今图书集成/明伦汇编/官常典/第722卷 > 李翼 李耸 王唐臣 刘子英 阎城
## 钦定古今图书集成/明伦汇编/官常典/第722卷 > 李翼 李耸 王唐臣 刘子英 阎城

按《宋史忠义传》：“翼，麟州新秦人。宣和末，为代州西路
都巡检使，屯崞县。金人取代，执守将嗣本，遣来谕降，
翼射却之，帅士卒坚守。义胜军统领崔忠杀都监张
洪辅，夜引金兵入城，翼挺身搏战达旦，力不敌，被执。
酋粘罕欲臣之，怒骂不屈，与县令李耸、丞王唐臣、尉
刘子英、监酒阎城、将官折可与同死之。”